Medlemmer av Salangen Menighetsråd/Fellesråd

#### INNKALLING TIL MENIGHETS/FELLESRÅDSMØTE

Det innkalles herved til konstituerende møte i Menighetsrådet, **Tirsdag 10.oktober 2023 kl.19.30** i menighetssalen i Salangen kirke.

Det «gamle» rådet har sitt siste møte samme dag kl 18.00, og møtet starter med overlapping fra det gamle til det nye rådet.

**Saker til behandling:**

# **MR Sak 55/23 Godkjenning av innkalling og saksliste**

**MR Sak 56/23 Introfilm til nye menighetsråd**

**MR Sak 57/23 Høsten 2023 i Salangen kirke**

**MR Sak 58/23 Valg av leder**

**MR Sak 59/23 Valg av nestleder**

**MR Sak 60/23 Valg av arbeidsutvalg**

**MR Sak 61/23 Valg av administrasjonsutvalg**

**MR Sak 62/23 Andre utvalg**

**MR Sak 63/23 Neste møte**

Innkallingen sendes også til vara medlemmene og til prost Sigurd Skollevoll.

Melding om fravær gis **snarest** på mail: to368@kirken.no eller **tlf. 928 22 218**

**Vel møtt!**

# Andreas Bay Tonje Østvik

tidligere leder kirkeverge/daglig leder

**MØTEBOK**

#### MR Sak 55/23 Godkjenning av innkalling og saksliste

**Forslag til vedtak:**

Innkalling og saksliste godkjennes. Møtet er lovlig satt.

**MR Sak 56/23 Introfilm til nye menighetsråd**

Gratulerer med valget! Velkommen som nyvalgt menighetsrådsmedlem i Den norske kirke. Menighetens medlemmer har valgt deg inn i menighetsrådet for perioden 2023 – 2027.

På første møte er alle nye menighetsråd invitert til å se en introfilm, og denne skal vi se nå snart.

Kirkerådet og KA – Hovedorganisasjon for Kirkelige og ideelle virksomheter, samarbeider om materiell og et felles opplegg for kursing av nyvalgte rådsmedlemmer. Kursene blir som tidligere gjennomført som fysiske møter. Kursinnholdet vil bygge på en revidert og oppdaterte håndbok for menighetsråd og fellesråd som dere vil få utdelt.

Kurset for Senja prosti blir tirsdag 20.februar 2024 på Bardufosstun. Mer informasjon kommer senere, men sett av hele dagen til kurs. Dette kurset er felles for alle menighetsrådene i Senja prosti. Det vil si alle menighetsrådene i Balsfjord, Målselv, Bardu, Salangen, Lavangen, Sørreisa, Dyrøy og Senja.

Snurr film

**Forslag til vedtak:**

Saken tas til orientering.

**MR Sak 57/23 Høsten 2023 i Salangen kirke**

Gudstjenestelisten for høsten er satt, og den er nylig publisert i siste utgave av menighetsbladet OverEie. Gudstjenestelisten lages normalt for et kvartal om gangen, og følger menighetsbladets utgivelser som er 4 ganger i året.

Søndag 8/10 Løksebotn grendehus kl 11 Gudstjeneste

Søndag 22/10 Salangen kirke kl 18 Familiemesse/tårnagenter

Basar og kaffe til inntekt for TV-aksjonen.

Presentasjon av det nye menighetsrådet

Søndag 29/10 Salangen kirke kl 11 Bots- og bededagsgudstjeneste med dåp

Kirketjener Anjas siste arbeidsdag

Søndag 5/11 Salangen kirke kl 11 Allehelgensdag

Søndag 12/11 Salangen kirke kl 11 Gudstjeneste med besøk av kvensk kor, Kvääni Aäni

Søndag for de forfulgte

Søndag 26/11 Salangen kirke kl 18 Kveldsmesse, Menighetskveld

Søndag 3/12 Salangen kirke kl 11 Familiemesse/lys våken

Søndag 10/12 Salangen kirke kl 18 Lysmesse

Salsing, musikkforeningen, vårkvad?

Søndag 24/12 Elvenes kapell kl 14

Julaften Salangen kirke kl 16

Mandag 25/12 Salangen kirke kl 12 Høytidsgudstjeneste

Søndag 31/12 Salangen kirke kl 18 Nyttårskveld

**Faste aktiviteter:**

Salsing **–** tensingkor møtes fast i kirka hver onsdag kl 19.30

Torsdagstreff – hyggetreff (eldretreff) med kaffe, vafler, andakt og sang annenhver torsdag kl 10.30. Neste gang er 12 oktober.

Andakt/sangstund på SABE annenhver torsdag kl 17.00. Neste gang er 6 oktober.

Bønnemøte – ber for menigheten og menighetens aktiviteter hver torsdag kl 20.00

Trosopplæring – breddetiltak/møtepunkt for barn og unge. I høst er det babysang hver mandag i september, konfirmantundervisning, konfirmantweekend første helgen i oktober, tårnagent, lysvåken, krybbevandring med barnehagen før jul.

Onsdagsmiddag – siste onsdagen i måneden kl 16.00

Julekonserter:

Søndag 19.november – Julekonsert med Gro Elisabet Sille, Marit Hætta og Ingvar Olsen

Fredag 24.november – Julekonsert med Kjølenkoret

Torsdag 14.desember – Julegløgg med Baluba?

Søndag 17.desember – Julekonsert med Kvæfjord Mannskor

**Forslag til vedtak:**

Saken tas til orientering.

**MR Sak 58/23 Valg av leder**

Ifølge forskrift om regler om formene for menighetsrådets og kirkelige fellesråds virksomhet § 1 Konstituering:

Menighetsrådet trer i funksjon 1.november i valgåret. Menighetsrådet velger i det konstituerende møtet og senere hvert år blant sine medlemmer, leder og nestleder. Valget foregår skriftlig. Den som ett år har vært leder, kan unnslå seg valg for følgende år.

Valgene holdes som flertallsvalg. Først velges leder og deretter nestleder. Det er kun faste medlemmer, og ikke varamedlemmer, som kan velges til leder og nestleder.

Lederen har en nøkkelstilling, med hovedansvar for at oppgavene til rådet blir utført. Vervet som rådsleder er viktig, men det gir ikke spesiell avgjørelsesfullmakt. Det er rådet samla som gjør vedtak, og særstillingen til leder blir kun aktuell når dobbeltstemmen blir brukt ved likt stemmetall. Rådet kan også delegere avgjørelsesfullmakt til leder jf kirkeordningen §§11 og 16.

Likevel har leiaren sterk innverknad på arbeidet i rådet i kraft av dei oppgåvene som naturleg fell på leiaren:

• Innkalling til møte

• Forslag til saksliste

• Førebuing av sakene

• Leiing av møtet

• Oppfølging av vedtak

Det er ofte forventa at leiaren kjem med forslag til vedtak i saker. Leiarrolla blir mindre omfattande dersom det er ein dagleg leiar som i hovudsak tek seg av oppgåvene nemnt ovanfor, i samarbeid med leiaren. Dette gjeld ikkje minst førebuing og oppfølging av sakene.

Leiaren har òg ei viktig rolle i å representere rådet i kyrkja og i samfunnet elles. Kyrkjerådet har lagt vinn på å styrke folkevalde leiarar i kyrkja. Eit ledd i dette er å styrke leiaren sin rolle som representant for soknerådet eller fellesrådet overfor media, offentlege instansar og kyrkjelege arrangement (jubileum, vigsling, opningar og så bortetter). Demokrati- og folkevaldutvalet si utgreiing frå 2022 råda til dømes til at ein bør leggje til rette for at det fyrst og fremst er leiaren av kyrkjeleg fellesråd som har kontakta med kommunens ordførar og politiske styresmaktar, medan det er kyrkjeverja som møter sin «motpart» kommunedirektøren, til dømes i budsjettarbeidet lokalt.

Det utbetales godtgjøring på kr 4000,- i året til leder.

**Forslag til vedtak:**

Saken legges frem uten forslag til leder.

#### MR Sak 59/23 Valg av nestleder

Viser til reglene for valg av leder og nestleder, jfr. MR sak 58/23.

Etter at det nyvalgte rådet har konstituert seg bør det fremstilles for menigheten. Dette bør gjøres på en gudstjeneste en av de nærmeste søndagene etter konstitueringen er foretatt. I Gudstjenesteboken er det laget en ordning for fremstilling med forbønn. Forslag om presentasjon på kveldsmessen søndag 22.oktober kl 18.00.

**Forslag til vedtak:**

Saken legges frem uten forslag til nestleder.

**MR Sak 60/23 Valg av arbeidsutvalg**

Arbeidsutvalgets hovedoppgave har vært å bistå kirkeverge i å forberede saker til menighetsrådet, og ellers oppgaver som menighetsrådet gir fullmakt til.

Loven åpner for at daglig leder eller arbeidsutvalget kan få fullmakt til – på saklig avgrensete områder – å gjøre vedtak på vegne av rådet jf kirkeloven § 8 og § 13. Delegering etter denne regelen er intern delegering, med den konsekvens at evt klage må behandles som om vedtaket var gjort av rådet. Primært bør slik fullmakt gis til daglig leder, men kan også gis til arbeidsutvalg.

Leder eller arbeidsutvalget kan ikke gjøre vedtak på vegne av rådet dersom det ikke er gitt spesiell fullmakt til det. Nærmere retningslinjer bør stå i et delegeringsreglement.

Arbeidsutvalget har bestått av leder, nestleder, sokneprest og kirkeverge.

**Forslag til vedtak:**

Arbeidsutvalget består av leder, nestleder, sokneprest og kirkeverge.

**MR Sak 61/23 Valg av administrasjonsutvalg**

I henhold til kirkeloven § 35 skal det etableres et utvalg hvor arbeidstakere er representert – et administrasjonsutvalg. Dette utvalget skal behandle saker som gjelder forholdet mellom arbeidsgiver og de tilsatte. Arbeidsgiver skal alltid ha flertall og leder i utvalget. Normalt er kirkeverge saksforbereder og sekretær for utvalget. Nærmere om sammensetning og oppgaver er regulert i Hovedavtalen § 10.

Administrasjonsutvalget kan gjerne bestå av arbeidsutvalget i tillegg til en representant fra arbeidstakerne.

**Forslag til vedtak:**

Administrasjonsutvalget består av arbeidsutvalget i tillegg til en arbeidstaker, som velges av og blant de ansatte.

**MR Sak 62/23 Andre utvalg**

Menighetsrådet har ansvar for å sette i verk tiltak på ulike områder. Det er hverken mulig eller ønskelig at rådsmedlemmene skal stå for hele virksomheten, og det er behov for underutvalg under menighetsrådet.

For årene 2022 - 2023 er det følgende utvalg:

* Diakoniutvalg
* Gravplassutvalg
* Gudstjenesteutvalg
* Bevertningskomite

Felles for utvalgene

Funksjonstid for utvalgsmedlemmene er 2 år.

Konstituering: Utvalgene skal konstituere seg selv. Det velges leder og evt. sekretær.

Rapportering: Utvalgene avgir skriftlig rapport til menighetsrådet ved årets slutt.

Forhold til råd og ansatte: Menighetsrådet bør være representert i de ulike utvalgene.

Medlemmer: Menighetsrådet oppnevner utvalgene. Utvalgene kan komme med forslag til å supplere seg selv.

**Diakoniutvalg** - Anne V Nesje, Kari Børve og Randi Jenssen.

Ingen faste fra menighetsrådet, men sokneprest Grete Glemmestad møter i utvalget når hun har mulighet, og fungerer som kontaktperson til menighetsrådet.

Mandag: Jobbe videre etter diakoniplanen

Kjerneoppgaver sangkveld, onsdagsmiddager og TV aksjonskafe. Det gjøres i tillegg også diakonalt arbeid av andre i menigheten.

**Gravplassutvalg** – Torulv Klaussen (MR), Ragnvald Tollefsen, Tor Ivar Sommarset, og gravlundsarbeider Arne Martin Dahl

Mandat: Jobbe med saker som berører gravplassene i samarbeid med kirkevergen.

I år innkjøring forbudt skilt, grusing av veien, etterfylle jord, vårdugnad

**Gudstjenesteutvalg** - Sissel Fjelstad, sokneprest Grete Glemmestad og Ann Kristin Bakkemo (MR).

Gudstjenesteutvalgets mandat

- forberede høringer som vedrører gudstjenesten

- fungere som en gudstjenestegruppe som forbereder gudstjenesten 1 gang i halvåret

- ta ansvar for å arrangere salmekvelder, menighetskvelder o.l.

**Bevertningskomite** - Janne Åsbakk, Betsy Yttervold og Ellen Haakstad. Ansvarlige for serveringen ved menighetskveldene og litt til.

**Forslag til vedtak:**

Saken tas til orientering. Utvalg velges på neste møte.

**MR Sak 63/23 Neste møte**

Inneværende periode har det vært avholdt ca 6 møter i året. Møtetidspunkt har vært tirsdager klokken 18.00 og møtested har vært menighetssalen. Er tirsdager klokken 18.00 et egnet tidspunkt for det nye menighetsrådet? Møtene trenger ikke være på kveldstid, de kan gjerne være på dagtid hvis rådet ønsker det.

Det bør være et møte til i år, og på neste møte kan møteplanen for neste år settes. I følge det gamle menighetsrådets møteplan er neste møte tirsdag 28.november klokken 18.00. Er det et passende tidspunkt for det nye rådet?

Første vara har møtt fast på møtene, er det ønskelig å fortsette med?

**Forslag til vedtak:**

Neste møte i menighetsrådet blir tirsdag 28.november.